Arbon
Store norske leksikon,Geografi,Verdens geografi,Europa,Sveits’ geografi
Arbon er en by i det nordøstlige Sveits, i kanton Thurgau, ved Bodensjøen. Byen har 14 796 innbyggere (2020), 56 000 innbyggere med forsteder (agglomerasjonen Arbon-Rorschach, 2019).
Tidligere hadde Arbon betydelig maskin- og transportmiddelindustri; denne ble nedlagt i 1980-årene. I dag har byen noe småindustri og en del turisttrafikk.I Arbon var det bosetning alt i keltisk tid; kelterne kalte den Arbona, det vil si «god jord». Senere var det en romersk bosetning her, Arbor. Byen har slott fra 1520 med tårn fra 1200-tallet på murene til et romersk kastell. Les mer i Store norske leksikon Sveits Thurgau